section_heading: Tijek akcije
paragraph_text: Sa srpskim policajcima su se susreli tri kilometra pred granicom. Tada su se presvukli u hrvatske odore i razdvojili. Jedan je dio pošao ka mađarskoj granici, a dio ka Somboru i Apatinu. Dalje su preko Hulovskog kanala i Dunava ušli u Srbiju, u Vojvodinu. Ipak, bili su sve sumnjiviji na svakoj daljnjoj nadzornoj točki. Amfibijsko vozilo veliki je potrošač goriva pa premda opskrbljeni nije bilo dovoljno te su usred Vojvodine, kod Apatina na zapadu Bačke ostali bez goriva. Uz to dogodio se i kvar na vozilu, pa rješavanje nestanka goriva krađom od vojske ili civila nije moglo pomoći. Pokušali su neki od njih još uvijek izvršiti akciju, a neki su već razmišljali o uzmaku na sigurno. Nakon dva dana postojanje skupine je otkriveno.Otkrio ih je jedan seljak.